# Línia d’ajuts per a les persones treballadores autònomes afectades econòmicament pel coronavirus

A dia 4 d’abril de 2020 ha sortit al DOGC (Diari Oficial de la Generalitat de Catalunya), l’ordre en la que hi ha les bases per poder sol·licitar **l’ajut als autònoms de la Generalitat de fins a 2.000€.** en concepte de prestació única, per a la compensació de pèrdues econòmiques com a conseqüència del COVID-19. Trobareu l’ordre completa en el següent enllaç:  <https://portaldogc.gencat.cat/utilsEADOP/PDF/8103/1791421.pdf>

Les sol·licituds es podran començar **a tramitar del dia 6/04/2020  i fins al 3/05/2020** i es resoldran en règim de competència no competitiva , es a dir, per ordre cronològic d’entrada de sol·licitud (per tant, aquells que compliu els requisits  i la pugueu demanar us recomanem de fer-ho tant aviat com pugueu), una vegada exhaurit el pressupost (7.500.000€) la presentació de la sol·licitud no dona cap dret a l'obtenció de l'ajut-

**Incompatibilitat:**

Aquest ajut és **incompatible** amb qualsevol altra ajuda, prestació, subsidi, o subvenció públics o privats, destinada a aquesta mateixa finalitat (és a dir, és incompatible **amb la Prestació extraordinària per cessament d’activitat d’autònoms del Govern  Central)**

**Qui la pot demanar?**

les persones treballadores autònomes, persona física, donades d'alta com a treballadores autònomes al Règim Especial del Treball Autònom de la Seguretat Social (RETA) amb domicili fiscal, i si escau, el centre de treball a Catalunya, que reuneixin els següents requisits:

a)      **Ser persona treballadora autònoma persona física**. **No s'inclouen:** els treballadors autònoms socis de societats mercantils, de societats civils privades, de comunitats de béns, de cooperatives o societats laborals, els membres d'òrgans d'administració de societats i els treballadors i treballadores autònoms col·laboradors.

b)      **No disposar de fons alternatius d'ingressos**. En aquest sentit, **la base imposable de la darrera declaració de la renda de les persones físiques disponible ha de ser igual o inferior a 25.000 euros** en cas d'acollir-se al sistema de tributació individual. I d'igual quantia, en relació a la part de la base imposable corresponent al sol·licitant, en cas d'acollir-se al sistema de tributació conjunta.

c)       **Complir les obligacions tributàries** davant l'Estat i la Generalitat i les obligacions davant la Seguretat Social o bé disposar de la corresponent resolució de pròrroga, ajornament, moratòria o qualsevol altra condició especial dels seus deutes amb l'Estat, la Generalitat i la Seguretat Social.

d)      **Estar en situació d'alta al RETA**, com a mínim, durant el primer trimestre del 2020.

e)      En el cas de **persones joves que han estat beneficiàries de l'ajut** regulat a la Resolució TSF/1985/2019, de 15 de juliol, per la qual s'obre la convocatòria per a la concessió de subvencions per afavorir l'autoocupació de joves inscrits al **programa de Garantia Juvenil per a l'any 2019,** **només poden accedir a aquest ajut aquelles que, en data 1 de març de 2020, ja els hagi finalitzat l'àmbit tempora**l d'aplicació de l'ajut atorgat en l'esmentada subvenció.

f)       **Haver suspés la seva activitat econòmica com a mesura derivada de l'aplicació del Reial Decret 463/2020,de 14 de març**, pel qual es declara l'estat d'alarma per a la gestió de la situació de crisi sanitària ocasionada pel COVID-19, modificat pel Reial Decret 465/2020 i normes concordants.

g)      **Haver patit una reducció dràstica i involuntària de la seva facturació en el mes de març de 2020, en comparació amb el mateix mes de l'any anterior**, com a conseqüència dels efectes del COVID-19. En el cas de persones treballadores autònomes amb una antiguitat al RETA inferior a 1 any en comparació amb la mitjana dels resultats mensuals des de l'alta al RETA.

**Quantia de l’ajut:**

La quantia de l'ajut pot ser fins a un màxim de 2.000 euros, en cap cas, l'import de l'ajut serà inferior a 100 euros.

**Determinació de l’import de l’ajut:**

· En el cas de persones treballadores autònomes que tributen pel **sistema d'estimació directa**, s'han establert dues casuístiques:

a) **Persones treballadores autònomes que es van donar d'alta al RETA abans de l'1 de març de 2019:** Els conceptes que determinen l'import de l'ajut es basen en el resultat del mes de març de 2020 i el resultat del mes de març de 2019.

b) **Persones treballadores autònomes que es van donar d'alta al RETA a partir de l'1 de març de 2019:** Els conceptes que determinen l'import de l'ajut es basen en el resultat del mes de març de 2020 i la mitjana del resultats obtinguts des de la data d'alta al RETA fins al mes de febrer 2020

**La determinació de l'import del resultat econòmic es fa en base als ingressos per facturació i a les despeses de caràcter fix mensual directament vinculades a l'activitat per compte propi**. Les despeses de caràcter fix són: La quota de la Seguretat Social, el lloguer, la part proporcional dels tributs directament vinculats a l'activitat, excepte l'IVA, les despeses corresponents a serveis d'assessorament i gestió, subministraments, telèfon/internet, la despesa de personal i altres despeses fixes directament vinculades a l'activitat fins a un màxim de 125 euros.

Més informació de la quantitat a percebre en el punt 5.2.1 de l’ordre.

· En el cas de **persones treballadores autònomes que tributen pel sistema d'estimació objectiva**, l'import de l'ajut es calcula en base al rendiment net anual establert pel mòdul corresponent a la seva activitat consignat al model 131 ”IRPF Empresaris i professionals en estimació objectiva” de l'Agència Tributària del primer trimestre de 2020.

**L'import de l'ajut serà igual a la part proporcional dels dies del mes de març de 2020 que el treballador autònom ha tancat el negoci i/o ha reduït dràsticament la seva activitat econòmica.**

**On faig la sol·lictud?**

Les sol·licituds i altres tràmits associats al procediment de concessió, verificació i control de les subvencions s'han de formalitzar exclusivament pel canal electrònic.

El formulari de sol·licitud normalitzat estarà disponible a:  <https://treball.gencat.cat/ca/ambits/autonom/ci/ajuts-persones-autonomes-afectades-coronavirus/>

Per poder presentar la sol·licitud electrònicament, cal que es **disposi d'un certificat digital qualificat vàlid i vigent:**

· **Certificat reconegut o qualificat de signatura avançada idCAT** que emet el Consorci d'Administració Oberta de Catalunya.

· **Certificat del DNI electrònic.**

· **Certificat idCAT-Mòbil**, que es pot obtenir electrònicament a la seu electrònica de la Generalitat de Catalunya (<http://web.gencat.cat/ca/tramits>). <https://idcatmobil.seu.cat/>

La relació de **certificats digitals** vàlids es pot consultar a la secció Com tramitar en línia de l'apartat Tràmits de la web de la Generalitat de Catalunya (<http://web.gencat.cat/ca/tramits>)

**Documents a adjuntar:**

· Declaració responsable (document que penjaran  a la sol·licitud)

· Document “Estimació directa ingressos i despeses” degudament emplenat: -[Plantilla  per la persona autònoma adherida al règim d'estimació directa](https://www.manresa.cat/docs/docsArticle/10155/plantilla_autonoms_amb_estimaciodirecta.xlsx)

· Còpia del llibre de registre de factures emeses i rebudes, del llibre diari d'ingressos i despeses, del llibre registre de vendes i ingressos o del llibre de compres i despeses del període justificat (març 2020 i març 2019 o període equivalent). Aquells treballadors que no estiguin obligats a portar llibres que acrediten les dades consignades, hauran d'acreditar-les per qualsevol mitjà de prova admès en dret.

· Model 130. IRPF. Empresaris i professionals en Estimació Directa. Primer trimestre 2019.

· Model 130. IRPF. Empresaris i professionals en Estimació Directa. Primer trimestre 2020.

· Model 303. IVA. Primer trimestre 2019.Model 303. IVA. Primer trimestre 2020.

· Model 131. IRPF. Empresaris i professionals en estimació objectiva. Primer trimestre 2020.

**Resolució:**

El termini màxim per notificar i emetre resolució és **d'un mes comptat** des de l'endemà de la data de la finalització del termini de presentació de sol·licituds.

Trobareu més informació directament a la web del Departament del Treball  de la Generalitat: <https://treball.gencat.cat/ca/ambits/autonom/ci/ajuts-persones-autonomes-afectades-coronavirus/>